། ཆོས་ཐོས་པའི་ཕན་ཡོན་དྲན་པའི་སྒོ་ནས་ཡིད་སྤྲོ་སིང་སིང་བ་དང་། དེའི་མཚན་མའམ་རྟགས་བཞིན་གྱི་མདངས་གསལ་ཞིང་འཛུམ་པས་དགའ་
114

বায়ুম
།བའི་ཉམས་དང༌། གུས་པའི་སྤྱོད་ལམ་དང་བཅས་སེམས་ཕྱི་རོལ་གྱི་ཡུལ་ལ་རྣམ་པར་རྟོག་པས་གཡེངས་ནས་དམ་པའི་ཆོས་ལ་ཡིད་མི་གཏོད་པ་སྣོད་ཁ་བུག་པ་ལྟ་བུ་དང་། ཡིད་གཏད་ཀྱང་དགེ་བའི་བཤེས་གཉེན་ལ་མ་དད་
པ་དང་། སྐྱོན་ལ་རྟོག་པ་དང་། ཕྲག་དོག་དང་། ཤེས་ཀྱི་ཁེ་དང་། གནས་སྐབས་ཀྱི་བདེ་བ་དང་། བར་ཆད་ཞི་བ་སོགས་འདོད་པའི་བསམ་པ་མ་དག་པས་བསླད་པ་སྣོད་དུག་ཅན་ལྟ་བུ་དང་། ཡིད་གཏད་ཅིང་བསམ་པ་བཟང་པོས་ཉན་ཀྱང་དེ་མ་ཐག་
བརྗེད་པ་སྣོད་ཞབས་རྡོལ་ལྟ་བུའི་སྐྱོན་གསུམ་སྤོང་བ་དང་། གཞན་ཡང་བདག་ཉིད་གྲགས་པའི་ཆེད་མ་ཡིན་གྱི་སེམས་ཅན་ཐམས་ཅད་སྡུག་བསྔལ་གྱི་རྒྱ་མཚོ་ལས་བསྒྲལ་བའི་ཆེད་དང་། བསྙེན་བཀུར་ཐོབ་པའི་ཆེད་མ་ཡིན་གྱི། སངས་རྒྱས་ཀྱི་ཡེ་ཤེས་
ཐོབ་པའི་ཆེད་དང་། རྩོད་པ་ལས་རྒྱལ་བའི་ཆེད་མ་ཡིན་གྱི། ཉོན་མོངས་པའི་དགྲ་ལས་རྒྱལ་བའི་ཆེད་དང་། དགེ་བའི་བཤེས་གཉེན་ལས་ཆོས་ཀྱི་གསང་འབྲུ་བའི་ཆེད་མ་ཡིན་གྱི། དད་པ་དང་གུས་པས་ཆོས་ཀྱི་དོན་ཤེས་པའི་ཆེད་དུ་ཉན་དགོས་པར་
མདོ་སྡེ་ནས་གསུངས་པ་ཡང་མདོ་སྔགས་ཐམས་ཅད་ཀྱི་སྐབས་སུ་འདྲ་བས། མདོར་དྲིལ་ན་བདག་གིས་མ་ནམ་མཁའ་དང་མཉམ་པའི་སེམས་ཅན་ཐམས་ཅད་ཀྱི་དོན་དུ་ཐོབ་བྱ་བླ་ན་མེད་པ་ཡང་དག་པར་རྫོགས་པའི་སངས་རྒྱས་ཀྱི་གོ་འཕང་རིན་པོ་ཆེ་ཅི་
ནས་ཀྱང་ཐོབ་པར་བྱ། དེའི་ཕྱིར་དུ་གསང་ཆེན་རྡོ་རྗེ་ཐེག་པའི་དམ་པའི་ཆོས་ཕུན་སུམ་ཚོགས་པ་འདི་མཉན་པར་བྱའོ་སྙམ་པའི་ཀུན་སློང་ཁྱད་པར་ཅན་གྱི་སྒོ་ནས། གནས་ཕུན་སུམ་ཚོགས་པ་ཡི་དམ་གྱི་ལྷའི་ཡེ་ཤེས་རང་སྣང་ལས་གྲུབ་པའི་གཞལ་མེད་
115

སྒྲུབ་ཐབས་ཀུན་བཏུས་
ཁང་ངོ་མཚར་བའི་དབུས་སུ་འཇིགས་པ་མེད་པ་རྡོ་རྗེ་སེང་གེའི་ཁྲི་ཆེན་པོ་བཤམས་པ་ལ་སྟོན་པ་ཕུན་སུམ་ཚོགས་པ་རྡོ་རྗེ་སློབ་དཔོན་ཡི་དམ་གྱི་ལྷ་དངོས་སུ་གསལ་བས། འཁོར་ཕུན་སུམ་ཚོགས་པ་ཁྱེད་རང་རྣམས་སངས་རྒྱས་རིགས་ལྔ་དང་། བྱང་ཆུབ
སེམས་དཔའ་སོགས་ཀྱི་རྣམ་པར་མོས་པའི་སྐལ་ལྡན་གྱི་འདུས་པ་གྲངས་མེད་པ་ལ། མཛད་པ་ཕུན་སུམ་ཚོགས་པ་གང་ལ་གང་འདུལ་གྱི་སྤྲུལ་པའི་སྤྲིན་སྤྲོ་བཞིན་པར་དམ་པའི་ཆོས་ཀྱི་སྒྲ་གྲག་སྟོང་ཚངས་པའི་དབྱངས་ལྟ་བུ་སྒྲོག་པར་མོས་པ་སྟེ། ཕུན་
སུམ་ཚོགས་པ་བཞི་དང་ལྡན་པའི་དག་པའི་སྣང་ཞེན་བརྟན་པོའི་སྒོ་ནས་གསན་པར་ཞུ། གསན་བྱ་དམ་པའི་ཆོས་ནི། ཚོམས་ལས། མཁས་གང་འཚོ་བའི་འཇིག་རྟེན་ན། །དད་དང་ཤེས་རབ་བརྟན་བྱེད་པ། །དེ་དག་དེ་ཡི་ནོར་མཆོག་སྟེ། །དེ་ཡི་ནོར་
གཞན་ཕལ་བར་ཟད། །ཅེས་མི་འཕྲོགས་པའི་དད་པ་དང་རྣམ་པར་འབྱེད་པའི་ཤེས་རབ་ཀྱི་ནོར་གཉིས་ནི། འཁོར་བ་དང་ངན་སོང་གི་སྡུག་བསྔལ་མཐའ་དག་སེལ་བར་བྱེད་ཅིང་། མངོན་མཐོ་དང་ངེས་ལེགས་ཀྱི་འདོད་པ་ཐམས་ཅད་བདེ་བླག་ཏུ་སྩོལ་
བར་བྱེད་པའི་ནོར་བུ་རིན་པོ་ཆེ་དབང་གི་རྒྱལ་པོ་ལྟ་བུ་ཡིན་པར་གསུངས་ཤིང་། དེ་གཉིས་ཀྱི་ནང་ནས་ཀྱང་དང་པོར་ཆོས་ཀྱི་སྣོད་རུང་དུ་བྱེད་པའི་དད་པ་གལ་ཆེ། དེ་ལ་ཡང་དགེ་མི་དགེའི་ལས་འབྲས་དང་སྡུག་བསྔལ་ཀུན་འབྱུང་གི་རྒྱུ་འབྲས་སོགས་སླུ
བ་མེད་སྙམ་དུ་མངོན་པར་ཡིད་ཆེས་པའི་དད་པ་དང་། བླ་མ་དང་དཀོན་མཆོག་སོགས་ཀྱི་ཡོན་ཏན་མཐོང་ནས་སེམས་དང་བར་བྱེད་པ་དང་བའི་དད་པ་དང་། ཐར་པ་དང་ལམ་ལ་སོགས་པའི་ཐོབ་བྱ་ལ་འབད་པས་ཐོབ་པར་བྱ་སྙམ་པ་འདོད་པའི་དད་པ་དང་
116

品
আ
།གསུམ་དུ་ཡོད་པ་ལས་སྐབས་འདིར། ལེགས་གྲུབ་ཀྱི་རྒྱུད་ལས། རིག་སྔགས་དམ་ཚིག་འཆད་པ་ཡི། །བླ་མ་ལ་ནི་སྟོན་པ་བཞིན། །གང་ཞིག་གུས་སེམས་ཤེས་རབ་ཅན། །དེ་ཡི་ལག་ན་དངོས་གྲུབ་གནས། །ཞེས
སོགས་མདོ་རྒྱུད་ཀུན་ལས་ཡོན་ཏན་ཐམས་ཅད་ཀྱི་རྩ་བར་གསུངས་པས། བླ་མ་ཡི་དམ་གྱི་ལྷ་ལ་དང་བའི་དད་པ་དང་གསང་སྔགས་ཀྱི་ཆོས་ལ་ཡིད་ཆེས་པའི་དད་པ་བརྟན་པོ་ཞིག་བསྐྱེད་དགོས་ཤིང་། དམ་པའི་ཆོས་ཉན་པའི་སྐབས་འདི་ཙམ་དུ་མ་ཟད་
རྒྱུན་དུའང་དད་པས་ཡིད་ཀྱི་རྙོག་པ་སེལ་ནུས་པ་ཞིག་མེད་ན་ལམ་གྱི་གཞི་སྟོར་བ་ཡིན་པས། དད་པ་ཅི་སྐྱེའི་ཐབས་ལ་འབད་དགོས། དེའི་ཐབས་ཀྱང་། ཇི་སྐད་དུ། དད་པའི་ཚོམས་ལས། ཁྲོན་པ་སྐམ་པོ་ཇི་ལྟ་བར། །དད་པ་མེད་པ་བསྟེན་མི་
བྱ༑ །ཅི་སྟེ་དེ་ལ་ཡོངས་བརྐོས་ཀྱང་། །འདམ་ཆུ་དྲི་ང་འབྱུང་བར་ཟད། །ཆུ་མང་རྣམ་པར་དང་བ་དང་། །བསིལ་བར་གྱུར་ཅིང་རྙོག་མེད་པའི། །མཚོ་ལ་ཆུ་འདོད་ཇི་ལྟ་བར། །ཤེས་རབ་ཅན་གྱིས་དད་ལྡན་བསྟེན། །ཞེས་གསུངས་པ་བཞིན། དད་
པ་དང་བག་ཡོད་པ་དང་ལྡན་པའི་གྲོགས་བཟང་པོ་བསྟེན་པ་དང་། ཐེག་པ་ཆེན་པོའི་དགེ་བའི་བཤེས་གཉེན་ལའང་དམ་པའི་ཆོས་མཉན་པ་དང་། ཉན་པའི་དོན་ལ་ཡང་དང་ཡང་དུ་བསམས་ནས་ངེས་བཤེས་རྙེད་པ་རྣམས་གལ་ཆེ་བ་ཡིན་ཏེ། དཔལ་
གསང་བའི་བདག་པོས་གྲུབ་ཆེན་ལས་ཀྱི་རྡོ་རྗེ་ལ་གདམས་པ་ལས། ལས་ཀྱི་རྡོ་རྗེ་བླ་མ་ལ་མོས་གུས་མ་ཐོབ་པར་ཡི་དམ་ལྷའི་ཞལ་གཟིགས་ཟེར་བ་དང་། ཉམས་མྱོང་བཟང་པོ་སྐྱེས་ཟེར་བ་རྫུན་ཡིན། འཆི་བ་མི་རྟག་པ་བརྒྱུད་ལ་མ་སྐྱེས་པར་འཇིག་རྟེན་
117

སྒྲུབ་ཐབས་ཀུན་བཏུས་
བློས་གཏོང་ཟེར་བ་རྫུན་ཡིན། ལས་རྒྱུ་འབྲས་ལ་ཡིད་ཆེས་མེད་པར་སྡིག་པ་མ་བྱས་ཟེར་བ་རྫུན་ཡིན། འཁོར་བའི་ཉེས་དམིགས་མ་དྲན་པར་འཇིག་རྟེན་མཐའ་དག་བློས་གཏོང་ཟེར་བ་རྫུན་ཡིན། ཕན་སེམས་རྡུལ་ཙམ་ཡང་མེད་པར་བྱམས་སྙིང་རྗེ་བྱང་
ཆུབ་ཀྱི་སེམས་སྐྱེས་ཟེར་བ་རྫུན་ཡིན། ཀུན་རྫོབ་ཀྱི་ཆོས་ཐམས་ཅད་ཀྱི་བདེན་མེད་དུ་མ་རྟོགས་པར་སྟོང་པ་ཉིད་རྟོགས་ཟེར་བ་རྫུན་ཡིན། ལས་ཀྱི་རྡོ་རྗེ་ཆོས་གཤའ་མ་ཞིག་བྱེད་ན་གཞི་དད་པ་གལ་ཆེ་བ་ལགས། དད་པ་སྐྱེ་བའི་རྒྱུ་གང་ལགས་ཞུས་
པས༑ བླ་མ་སངས་རྒྱས་གཉིས་པ་ལྟ་བུ་ཞིག་ལ་བརྟེན་ན་དད་པ་ཤུགས་ལ་སྐྱེ་བ་ཡིན། མཆེད་གྲོགས་དད་པ་ཅན་དང་འགྲོགས་ན་དད་པ་སྐྱེ་བ་ཡིན། འཆི་བ་མི་རྟག་པ་དྲན་ན་དད་པ་སྐྱེ་བ་ཡིན། ལས་རྒྱུ་འབྲས་དྲན་ན་དད་པ་སྐྱེ་བ་ཡིན། འཁོར་བའི་
ཉེས་དམིགས་དྲན་ན་དད་པ་སྐྱེ་བ་ཡིན། འཁོར་བའི་རྒྱ་མཚོ་ལས་སྒྲོལ་བའི་གྲུ་ཆེན་རང་གི་རྩ་བའི་བླ་མ་ཡིན་པས། དེས་ཅི་གསུང་སྒྲུབ་ཅིང་དམ་ཚིག་ལ་གནས་པ་གལ་ཆེ། ཞེས་གསུངས་པ་ལྟར་ཡིན། དེས་ན་སྐབས་འདིར་ཡང་བླ་མ་དང་ཡི་དམ་ཆེ་
གེ་མོ་གཉིས་ལ་བཟང་ངན་དང་མཆོག་དམན་དུ་མ་ལྟ་བ་ལ་ངོ་བོ་དབྱེར་མེད་དུ་མཐོང་བའི་དད་གུས་ཀྱི་སྒོ་ནས་གསོལ་བ་འདེབས་པ་འདིའི་རྗེས་ཟློས་མཛད་པ་ཞུ། ཞེས་རྗེས་གནང་སོགས་སྐབས་གང་ཡིན་གྱི་གསོལ་འདེབས་ལན་གསུམ་བྱེད་དུ་
གཞུག དེའང་མཉམ་མེད་ཇོ་བོ་ཆེན་པོས། དལ་འབྱོར་ཕུན་སུམ་ཚོགས་པའི་ལུས། །ཤིན་ཏུ་རྙེད་དཀའ་རྙེད་གྱུར་ཅིང་། །ཕྱིས་ཀྱང་ཤིན་ཏུ་རྙེད་དཀའ་བས། །སྒྲུབ་ལ་འབད་པས་དོན་ཡོད་བྱ། །སངས་རྒྱས་འབྱུང་དང་དགེ་སློང་དང་། །མི་ལུས་
118

ΔΙ
আ
།རྙེད་དཀའ་རྙེད་གྱུར་ཅིང་། །དགེ་བཤེས་ཕྲད་དཀའ་ཕྲད་གྱུར་ནས། །དོན་མེད་པར་ནི་མི་བྱེད་གསུང་། །ཞེས་གསུངས་པ་ལྟར། རང་ཅག་རྣམས་ཀྱིས་རྙེད་དཀའ་ཞིང་རྙེད་ན་དོན་ཆེན་པོ་དང་ལྡན་པའི་དལ་འབྱོར་གྱི་མི་
ལུས་རིན་པོ་ཆེ་ཐོབ། རྒྱལ་བའི་མདོ་སྔགས་ཀྱི་བསྟན་པ་རིན་པོ་ཆེ་དང་མཇལ། དེ་སྟོན་པའི་དགེ་བའི་བཤེས་གཉེན་དང་། གྲོགས་ཁྱད་པར་ཅན་དང་འཕྲད། ཐོས་བསམ་སྒོམ་པ་བྱར་ཡོད་པའི་རྟེན་བཟང་པོ་འདི་ལྟ་བུ་ཐོབ་པའི་སྐབས་འདིར། དམ་
པའི་ཆོས་ཀྱི་སྙིང་པོ་ལེན་པ་ལ་འབད་འཚལ། དེའི་རྒྱུན་མཚན་ཡང་། ཕྱིན་ཆད་འདི་འདྲ་བའི་རྟེན་བཟང་པོ་ཡང་ནས་ཡང་དུ་རྙེད་པ་ཞིག་ཡིན་ན། ད་ལན་དེ་ཙམ་གྱི་བརྩོན་པ་མ་འགྲུབ་ཀྱང་། ཕྱིས་རྟེན་དེ་དག་ལ་འབད་ནས་ཐར་པ་དང་ཐམས་ཅད་མཁྱེན་
པའི་ལམ་གྱི་ས་ཕྱོད་པ་ཞིག་བྱས་ཆོག་ནའང་། ཕྱིན་ཆད་རྟེན་འདི་འདྲ་བ་བརྙེད་པ་ནི་སྲིད་མཐའ་ཙམ་དུ་ཟད་དེ། རང་རེ་རྣམས་དམ་པའི་ཆོས་དང་མཇལ་ནས་དགེ་སྡིག་ལ་བླང་དོར་བྱེད་པའི་བློ་གྲོས་ཀྱི་སྣང་བ་ཅུང་ཟད་ཙམ་དང་ལྡན་པའི་ལུགས་སུ་བྱེད་
ནའང་། པཎ་ཆེན་ཐམས་ཅད་མཁྱེན་པ་ཆེན་པོའི་ཞལ་ནས། སྔོན་ཆད་བྱས་པའི་རང་གི་སྤྱོད་ཚུལ་ལ། །མཛུབ་མོ་ནང་དུ་བཀུག་ནས་བསམས་པའི་ཚེ། །སེང་ལྤགས་གྱོན་པའི་ཝ་སྐྱེས་ཇི་བཞིན་དུ། །ཆོས་པར་བརྫུས་ནས་ཆོས་མིན་བྱས་པས་
འགྱོད༑ །ཅེས་གསུངས་པ་ལྟར། ཡིད་ཉོན་མོངས་པས་རང་དབང་མེད་པར་བསླད་པས། དགེ་བའི་སེམས་ལྟ་ཅི། ལུང་དུ་མ་བསྟན་པའི་གནས་སྐབས་ཀྱང་ཆེར་མི་འབྱུང་བར་ལུས་ངག་ཡིད་གསུམ་སྡིག་པ་མི་དགེ་བའི་ཉེས་སྤྱོད་ཁོ་ན་ལ་རྒྱུན་དུ་དད་
119

སྒྲུབ་ཐབས་ཀུན་བཏུས་
དམ་ཤུགས་ཀྱིས་འཇུག་པ་དང་། དེའང་ཉོན་མོངས་པ་ཤུགས་དྲག་པོས་ཀུན་ནས་བསླང་བ་དང་། དེའང་ཞིང་ཁྱད་པར་ཅན་ལ་བསགས་པ་ཤས་ཆེ་བ་སོགས་རང་གི་སྤྱོད་ཚུལ་གང་ལ་བལྟས་ཀྱང་སྡིག་ལྟུང་གི་རང་བཞིན་ཁོ་ན་ལས་མ་འདས་ལ། དགེ་
བའི་ལས་ནི་ཆུ་གྱེན་དུ་འདྲེན་པ་ལྟར་འབད་པ་ཆེན་པོ་བགྱིས་ཀྱང་རེས་འགའ་རེས་འགའ་ཙམ་ལས་མི་འབྱུང་ཞིང་། དེ་ཡང་དད་པ་སོགས་ཀྱི་ཀུན་སློང་ཤུགས་ཤིན་ཏུ་ཞན་པ་བཅས་གང་ལ་བསམས་ཀྱང་རྟེན་འདིའི་འོག་ཏུ་ངན་འགྲོར་སྐྱེ་བ་ལས་མ་འདས་
ཏེ༑ དཔལ་མགོན་འཕགས་པ་ཀླུ་སྒྲུབ་ཀྱིས། མི་དགེ་བ་ལས་སྡུག་བསྔལ་ཀུན། །དེ་བཞིན་ངན་འགྲོ་ཐམས་ཅད་དོ། །དགེ་ལས་བདེ་འགྲོ་ཐམས་ཅད་དང་། །སྐྱེ་བ་ཀུན་ཏུ་བདེ་བ་དག །ཅེས་གསུངས་པ་ལྟར། རྒྱུ་མི་དགེ་བ་ལས་འབྲས་བུ་སྡུག་
བསྔལ་དང་ངན་འགྲོ་རྣམས་འབྱུང་བ་དང་། རྒྱུ་དགེ་བ་ལས་འབྲས་བུ་བདེ་བ་དང་བདེ་འགྲོ་རྣམས་འབྱུང་བའི་ལས་འབྲས་ནི་ནམ་ཡང་སླུ་བ་མེད་པ་ཡིན་ལ། གལ་ཏེ་རྟེན་འདིའི་འོག་ཏུ་ངན་སོང་དུ་སྐྱེས་ཀྱང་དེ་ནས་ཤི་འཕོས་ཏེ་ཡང་བདེ་འགྲོར་སྐྱེ་བར་
འགྱུར་བས་དེ་ཙམ་གྱི་རྙེད་མི་དཀའ་འམ་སྙམ་ན། སྤྱོད་འཇུག་ལས། བདག་གི་སྤྱོད་པ་འདི་འདྲས་ནི། །མི་ཡི་ལུས་ཀྱང་ཐོབ་མི་འགྱུར། །མི་ལུས་ཐོབ་པར་མ་གྱུར་ན། །སྡིག་པ་འབའ་ཞིག་དགེ་བ་མེད། །གང་ཚེ་དགེ་སྤྱད་སྐལ་ལྡན་ཡང་། །དགེ་
བ་བདག་གིས་མ་བྱས་ན། །ངན་སོང་སྡུག་བསྔལ་ཀུན་རྨོངས་པ། །དེ་ཚེ་བདག་གིས་ཅི་བྱར་ཡོད། །དགེ་བ་དག་ཀྱང་མ་བྱས་ལ། །སྡིག་པ་དག་ཀྱང་ཉེར་བསགས་ན། །བསྐལ་པ་བྱེ་བ་བརྒྱར་ཡང་ནི། །བདེ་འགྲོའི་སྒྲ་ཡང་ཐོས་མི་འགྱུར། །ཞེས་
120

আ
།གསུངས་པ་ལྟར། ངན་འགྲོའི་རྟེན་དེ་ལ་ཕལ་ཆེར་བླང་དོར་གྱི་གནས་ལ་རྨོངས་པས་ཉེས་སྤྱོད་སྒོ་སྣ་ཚོགས་ནས་གསོག་ཅིང་། དགེ་བའི་བློ་རེས་འགའ་ཙམ་སྐྱེ་བ་ཡང་སྲིད་མཐའ་ཡིན་པས། ངན་སོང་དུ་སྐྱེས་ཕྱིན་
ཆད༑ ངན་སོང་ནས་ངན་སོང་དུ་རྒྱུན་མར་འཁོར་བ་ལས་བདེ་འགྲོར་སྐྱེ་བའི་སྐལ་བ་ཆད་པ་ལྟ་བུ་ཞིག་ཏུ་འགྱུར། དེས་ན་ད་ལམ་གྱི་རྟེན་འདི་ལ་སྣང་བ་ནས་སྣང་བར་འགྲོ་བའམ། བདེ་འགྲོ་ནས་བདེ་འགྲོར་འགྲོ་བའི་ཐབས་ཞིག་ལ་འབད་དགོས། དེ་
ལྟར་ཕྱི་མ་ཕན་ཆོད་ཀྱི་བདེ་བའི་ཐབས་སྒྲུབ་དགོས་པ་བདེན་ནའང་རེ་ཞིག་བར་རང་དང་གཉེན་བདེ་བའི་ཐབས་སྒྲུབ་པ་སོགས་ཚེ་འདིའི་གཤོམ་ར་རྣམས་གྲུབ་པར་བྱས་ནས། སླར་དམ་པའི་ཆོས་བྱའོ་སྙམ་ན། མི་རྟག་པའི་ཚོམས་ལས། འདི་ནི་བྱ་བ་བྱས་
ཟིན་དོན་འདི་བྱ། །དེ་དག་བྱས་ནས་བཻདག་གིས་འདི་བྱའོ་ཞེས། །དེ་ལྟར་མི་ནི་ཡོངས་སུ་ཤོམས་པ་ནི། །གཽ་དང་ནད་བཅས་འཆི་བས་མངོན་དུ་འཇོམས། །ཞེས་གསུངས་པ་བཞིན། སྔོན་ཆད་བྱ་བ་འདི་དང་འདི་ལྟ་བུ་བྱས་ཟིན། ད་འདི་དང་འདི་ལྟ་བུ་
བྱ༑ དེའི་འོག་ཏུ་འདི་ལྟ་བུ་བྱའོ་སྙམ་དུ་བློ་སྣ་མང་པོའི་རྒྱ་བསྐྱེད་ཀྱང་དོན་དེ་དག་འགྲུབ་པའི་ངེས་པ་མེད་ཅིང་། ལུས་འདི་ནི་ལོ་རེ་དང་ཟླ་རེ་དང་ཞག་རེ་དང་ཆུ་ཚོད་དང་སྐད་ཅིག་རེ་རེ་བཞིན་གྱིས་ཀྱང་རྙིངས་ཤིང་རྣམ་པར་འགྱུར་བས་བཀྲག་མདངས་
རྣམས་རིམ་གྱིས་ཤོར། དབང་པོའི་མཐུན་རིམ་གྱིས་འགྲིབ། སེམས་ཀྱི་དྲན་པའང་རིམ་གྱིས་མི་གསལ་བར་སོང་ནས་རྒ་བའི་སྡུག་བསྔལ་རྒྱུན་ཆད་མེད་པ་མྱོང་བཞིན་པ་དང་དེ་ཙམ་དུ་མ་ཟད། དཔེར་ན་ནགས་ཚལ་འཐིབས་པོར། སེང་གེ་དང་སྟག་
121

སྒྲུབ་ཐབས་ཀུན་བཏུས་
དང་དུག་སྦྲུལ་ལ་སོགས་པ་སྲོག་ཆགས་འཇིགས་སུ་རུང་བ་གསོད་ལ་དགའ་བ་ཕན་ཚུན་དགྲར་གྱུར་པ་དུ་མ་ཞིག་གིས་མཐའ་བསྐོར་ཏེ་གནས་ན་ཡུན་མི་རིང་བར་མཐར་སྲོག་ལ་རྒོལ་བ་ཐེ་མི་ཚོམ་པས་སེམས་བདེ་བར་སྡོད་མི་རིགས་པ་འདི་བཞིན་དུ་ཕྱི་རོལ་
ཏུ་རང་གི་ལས་ངན་གྱི་འབྲས་བུ་ཐོག་ཏུ་བབས་ནས་མི་དང་མི་མ་ཡིན་གྱི་གནོད་བྱེད་ལ་སོགས་པ་དུ་མ་ཞིག་གིས། འདི་ལ་ནམ་ཞིག་ན་ལུས་སྲོག་ལོངས་སྤྱོད་དང་བདེ་བ་ལ་བར་དུ་གཅོད་པ་བྱེད་ནུས་པར་འགྱུར་སྙམ་དུ་བྱ་ར་ཐུ་རེ་གནས་པ་དང་། ལུས་ཀྱི་
ནང་དུ་ཡང་། ས་ཆུ་མེ་རླུང་གི་འབྱུང་བ་བཞི་དང་། རླུང་མཁྲིས་བད་ཀན་ལ་སོགས་པ་ལྷན་ཅིག་སྐྱེས་པའི་ནད་ཀྱི་རང་བཞིན་ཕན་ཚུན་མི་མཐུན་པ་དང་མི་འཕྲོད་པ་གཅན་གཟན་གཏུམ་པོ་ལྟ་བུ་དུ་མ་ཞིག་གནས་བཅས་ནས་དེ་དག་གང་ཡང་རུང་བ་ཞིག་
ཅུང་ཟད་ཙམ་གྱི་དར་གུད་དུ་གྱུར་ནའང་སྲོག་ལ་རྒོལ་བའི་ནད་ཀྱི་སྡུག་བསྔལ་གློ་བུར་དུ་ཐོག་ཏུ་འབབ་པར་འགྱུར་བས། ད་ལྟ་ལུས་སེམས་བདེའོ་སྙམ་དུ་བདེ་བར་སྡོད་པ་མི་རིགས་ཏེ། ཀུན་མཁྱེན་ལྔ་པ་ཆེན་པོས། སྐྲ་མིག་སྨན་མདོག་ནི་གངས་ལྟར་
དཀར༑ །མདངས་འོད་བཀྲག་ཅན་དེ་མུན་ལྟར་ནག །ལུས་དྲང་པོར་སྐྱེས་པ་གཞུ་ལྟར་གུག །ཡུལ་འདོད་ལ་སྲེད་བྲལ་རྒ་བས་ནོན། །སྨན་མོ་བོན་རིམ་གྲོས་མ་ཕན་པར། །ཞག་རེ་རེ་སོང་གིན་ཇེ་ཐུར་ན། །གྲོགས་ཉེ་དུ་འཁོར་གཡོག་སུན་ནས་
འབྱོལ༑ །འདི་གཤིན་རྗེས་འབོད་པའི་ཕོ་ཉ་ཡིན། །ཞེས་གསུངས་པ་ལྟར། རང་གི་ལུས་ཀྱི་གནས་སྐབས་ལ་བརྟགས་ན་སྔར་གྱི་སོ་ན་མ་གནས་པ་འདི་ལྟ་བུ་ནི་ངེས་པར་གཤིན་རྗེའི་རྒྱལ་པོའི་ཕ་རོལ་ཏུ་འཁྲིད་མཁན་གྱི་ཕོ་ཉའི་ལག་ཏུ་ཆུད་ཟིན་པའི་ལྟས་
122

আ
།ཡིན་པར་འདུག ཁྱད་པར་དེང་སང་ཚེའི་སྙིགས་མར་ཐུག་པས་ལོ་གྲངས་བཅུ་ཕྲག་ལྔ་དྲུག་རྒལ་བ་ཆེར་མི་ཡོང་ཞིང་དེ་ཙམ་ཐུབ་པའི་དབང་དུ་སོང་ཡང་བྱིས་པའི་གནས་སྐབས་དང༌། རྒས་པ་དང་། ནད་དང་། གཉིད་ལ་
སོགས་པ་དུ་མ་ཞིག་གིས་བར་དུ་བཅད་ནས་ཆོས་རྣམ་དག་སྒྲུབ་པའི་གནས་སྐབས་ནི་ལོ་གཅིག་གཉིས་ཀྱི་ཚོད་དུ་ལོངས་པའང་དཀའ་བ་ཙམ་དུ་མ་ཟད་སྔོན་ཆད་ཀྱི་མི་ཚེ་ཐམས་ཅད་དོན་མེད་འབའ་ཞིག་གི་ངང་དུ་ཐལ། ད་ནི་ཀཱ་ནི་ཀའི་སྤྲིངས་ཡིག་
ལས༑ འཆི་བདག་སུ་དང་མི་བཤེས་པ། །གློ་བུར་དག་ཏུ་འབབ་འགྱུར་བས། །སང་དག་བྱ་ཞེས་མ་གཞེས་པར། །དམ་པའི་ཆོས་ལ་བསྙུར་ཏེ་མཛོད། །འདི་སང་དེང